เทศบาลตำบลบ้านโคก (จังหวัดขอนแก่น)

ระวังสับสนชื่อคล้ายกัน เทศบาลตำบลบ้านโคก

เทศบาลตำบลบ้านโคก ตั้งอยู่ที่ อำเภอโคกโพธิ์ไชย จังหวัดขอนแก่น ครอบคลุมพื้นที่บางส่วนของตำบลบ้านโคก อำเภอโคกโพธิ์ไชย และเป็นพื้นที่ตั้งของศูนย์ราชการประจำอำเภอโคกโพธิ์ไชย อาทิเช่น ที่ว่าการอำเภอ สถานีตำรวจ โรงพยาบาล เป็นต้น โดยมีสภาพพื้นที่ทั่วไปเป็นที่ราบลุ่มแม่น้ำ ทิศเหนือเป็นที่ราบสูงติดภูเขา และมีแหล่งน้ำขนาดใหญ่

อาณาเขต 
 ทิศเหนือ ติดกับองค์การบริหารส่วนตำบลนางาม อำเภอมัญจาคีรี
 ทิศตะวันออก ติดกับเทศบาลตำบลนาแพง
 ทิศใต้ ติดกับองค์การบริหารส่วนตำบลซับสมบูรณ์, เทศบาลตำบลโพธิ์ไชย
 ทิศตะวันตก ติดกับอำเภอแก้งคร้อ จังหวัดชัยภูมิ

ประวัติ
เทศบาลตำบลบ้านโคก แต่เดิมเป็น สุขาภิบาลบ้านโคก โดยครอบคลุมพื้นที่ตำบลบ้านโคก ซึ่งเป็นตำบลหนึ่งในเขตการปกครองอำเภอมัญจาคีรี ต่อมาเมื่อปี พ.ศ. 2537 ได้มีการจัดตั้งกิ่งอำเภอโคกโพธิ์ไชย อำเภอมัญจาคีรี จึงทำให้สุขาภิบาลบ้านโคกโอนมาอยู่ในเขตปกครองของกิ่งอำเภอโคกโพธิ์ไชย

ต่อมาเมื่อปี พ.ศ. 2542 สุขาภิบาลบ้านโคก ได้รับการเปลี่ยนแปลงฐานะเป็น เทศบาลตำบลบ้านโคก จนปัจจุบัน

การปกครอง 
เทศบาลตำบลบ้านโคกครอบคลุมพื้นที่บางส่วนของตำบลบ้านโคก เฉพาะบางหมู่บ้าน ได้แก่
 หมู่ 1 บ้านโคก
 หมู่ 2 บ้านโสกนาดี
 หมู่ 3 บ้านโคก
 หมู่ 7 บ้านโคก
 หมู่ 8 บ้านโคกสง่า
 หมู่ 11 บ้านนาวิลัย

ประชากร 
ตำบลบ้านโคกมีประชากรรวมทั้งสิ้น 4,147 คน
 ชาย 2,001 คน    
 หญิง 2,146 คน   
 มีความหนาแน่นเฉลี่ย 410 คน/ตารางกิโลเมตร

อ้างอิง 

บ้านโคก
บ้านโคก